Créd agaibh aoidhigh a gcéin
Ó Dálaigh Midhe cc.
Créd agaibh aoidhigh a gcéin,
a ghiolla gusan ngaillsgéimh,
a dhream ghaoidhealta ghallda,
naoidheanta sheang shaorchlannda?
An choinnimhsi atá In bhur ttoigh,
ar dtoigheacht a gcéin chugaibh,
do cleachtadh dháibh fíon d'ibhe
do láimh ríogh nó ridire.
Meinic do chaithsead a gcuid
do láimh abadh nó easbuig;
ní bhuaidhrid gaillteach dá nglór,
nocha cainnteach a gcomhól.
Meisi a maighistir múinte,
minic mé a measg ghallchúirte,
beag do charaibh chuirim dhíom,
suidhim ar aghaidh airdríogh.
Tárruim dá gach rígh roineart,
aoibhinn damh ar deóruigheacht,
uasal mo riocht sa tír thoir,
ní bhínn gan chniocht am chumaidh.
Ní dó sin adtrásta atú,
a mheic Uilliam, a onchú;
's ná labhradh sé, a fhlaith Laighean,
an té bhus maith molfaidhear.
Fearr neach ele iná hé féin
dá mholadh, madh maith eiséin;
neach féin go mór dhá mholadh,
céim as lór dá lochdughadh.
Ar teicheadh tánag anos
chugad ón ló nár lamhos
bheith fá chosaibh chloinne Cuinn,
ar losaibh dhoirre Domhnuill.
Domhnall Doire Is Droma Cliabh,
ná tréig dhó mé, a mheic Uilliam;
neach dá mbí go cruaidh ad chionn,
an rí thuaidh nocha tréigeann.
Beag ar bhfala risin bhfear,
bachlach do bheith doin cháineadh,
mé do mharbhadh an mhoghadh-a Dhé, an adhbhar anfholadh?
Rí Easa Ruaidh do-rinne
bagar orm tré aininne
do-ghén tréna ngealltaibh dhamh
mo bhél ré seabhcaibh Saxan.
Mé ar h'eineach 's ar eineach nGall,
's gach aon iomarchas iarann;
a nathair sheang ghlan gharccsa,
gabh fád cheann mo chonmharccsa.
Cá fios nach tiucfadh ad theagh
aos dána na ccóig ccóigeadh?
fiafraigh gach aonuam as fhearr
do shaorshluagh iarthair Éireann.
Ní saoi gach file lé fios;
nocha n-ughdar gach éigios;
do chneassa ad-chiam gan ainimh;
dó dtrian feasa fiafraighidh.
Ní comhfhad bhíos barr na mér,
ní bhí uile cách coimhthrén;
clár nocha bí gan bhranán,
ní bhí ál gan uachtarán.
Tusa ceann do chinidh féin,
a mheic Uilliam go n-óirnéimh;
an té as fhearr dá gach aicme,
as hé as ceann don chlannmhaicne.
Beag a fhios agad, dar leam,
cia misi d'fhearaibh Éireann;
spéis am dhánuibh dhlighe dhe,
Ó Dálaigh Midhe meise.
A Riocaird óig an fhuinn ghloin,
ó nach mair Uilliam t'athair,
do ghiall Clann Uilliam uile
dod bharr chruinnfhiar chróchbhuidhe.
As leat Cruacha mhór Mheadhbha,
Teamhair, as tú a tighearna;
ón ló as é do theagh Teamhair,
as mo chean a cóigeadhaigh!
As leatsa Múr Mheic an Duinn,
dán hainm Caislén Uí Chonuing;
as leat anoisi an cladh clach
dár ghabh Mac Coisi an cédrath.
Áluinn slios an tighe thall
an tráth fá dheóigh do dhéchsam;
ní fhacaidh súil slios tighe
go bhfios dúin budh daoinighe;-Teagh budh leabhra gile lámh,
teagh budh tana troigh bhonnbhán,
teagh budh connloighe cladhfholt,
's budh lonnraighe lámhanart;-Teagh budh gile guala Is ucht,
is budh bélchorcra banntracht,
teagh budh cromghlanbhuidhe cúil
ós gormabhruighe glasshúil;-Teagh budh lia uscar órdha,
teagh budh lia fear friothólmha,
teagh budh lia dáileamh deighfhear,-nár sáidheadh 's nach sáithfidhear!
A Riocaird Bheinne Bladhma,
ná tréig an t-aos ealadhna;
gibé oirbheart do-né neach,
ní hoirdhearc é gan eineach.
Ná beir leithbhreith, a fhlaith Gall,
ná tréig ar thrén an t-anbhfann;
sgél éithigh ná hadhair dhe,
ná tabhair bréithir mbréige.
Ná bí réd bhiodhbhaidh go mín,
ná bí go huis ré hairdrígh,
ná bí ar tí chagaidh ar chlag,
ná bí ar abaidh ná ar easbag.
Ná bí ré mílidh go meata,
ná bí ré mnaoi go míleata,
ná bí ar filidh go fortail,
a rí an chinidh Chonnachtaigh.
Fá neimhiongnadh uair eile
a Riocaird, a ridire,
each luath ó Gholl 'na nglaicne
ní cuach corr go gcubhairchre. Créd.